JohanHeinsen/ENO huggingface dataset:
Odense Adresse-Contoirs Efterretninger, 1841-12-22
St. Hans Sogn. Døbte: den 18 Decbr., Arbeidsmand L. Rasmussens Søn: Jørgen Rasmussen; Fadd.: Brolægger R. Pedersens Kone og Pigen St. Jensen, Huusmændene R. Rasmussen og P. Pedersen samt Dagleier P. Jensen. - Ægteviede: den 1ste, Muursvend Hans Frederik Hansen, og Pigen Dorthe Marie Cathrine Gormsen; den 18de, Ungkarl Lars Rasmussen og Enken Anne Kirstine Hansdatter. Døbte: den 8de, Arbeidsmand J. Hansens Datter, Anne Kirstine Jørgensen, 8 Dage; den 11te, Pottemagerm. A. Albrectsens Kone, Anne Cathrine Andersen, 15 Aar, den 13de, Commissionair Hans Ottesen, 71 Aar; den 16de, Dragon, Hans Madsen, 23 Aar; den 18de, Tømmerm. A. C. Augustinus's Søn, Andreas Christian Augustinus, 2 Dage. Nicoline Andersen Buch, Gaardeler J. Madsens Hustro i Brænderup. (død 30 Novbr. og begravet 8 Decbr. 1811.) 2 Sam. 12, 23. I Døden qvaltes Modersukket - Varmt Taaren faldt paa kolde Leer: Her er et kjærligt Øie lukket, Det milde Hjerte slaaer ei meer, Her tier nu det sjunkne Bryst, Saa fuldt af Kjærlighed og Trøst. Med Herrens stærke Ord fortrolig Du har din Lidelse, dit Savn; Saa blid, taalmodig og saa rolig : Du sank i Dødens blege Favn, Men sorgfuldt om din Kiste staae, Din Mage og de kjære Smaae. Et Budskab lysner fra det Høie Det gjennem Sørgens Taage brød, Det er fra Ham, hvis Faderøie, Klart vaager over Liv og Død; Det er en Hilsen fra den Aand. Som holder Verden i sin Haand. Ak! Fader, Du maa ikke sørge, See - Eders Børn omkring Dig staae, Og naar om Moder de Dig spørge, Da trøst med Kjærlighed de Smaae, Hvor er vor Moder draget hen? "Al! kommer hun ei snart igjen, Nei hun kan ei til Eder komme, Hun gik fra Jordens Qvaller ud; Men naar engang vor Tid er omme, Da skal vi Moder see hos Gud. Om end af Sorrig Hjertet brast - Gud, lad vort Haab, vor Tro staae fast, F. S.
Odense Adresse-Contoirs Efterretninger, 1841-12-22
AVERTISSEMENTS. Subskription. modtages i den Hempelske Boghandling paa et Ugeblad, som Dhrr. A. Hansen, Borger i Fredericia, og R. Sørensen, Skolelærer i Vensløv, agte at begynde fra Nytaar under Titel: Almuevennen, Belysning af Fortid og Nutid, for den danske Almue.
Odense Adresse-Contoirs Efterretninger, 1841-12-22
Dette Ugeblad skal i en tydelig og fattelig Stiil meddele Kundskab om, hvad Borgerligt og Kirkeligt, der rører sig i vorTid, om nye Forbedringer og Fremgang i Agerdyrkning, Jndustrie, Haandværker, Huusflid m.m., om Handel og Vandel, om Lov og Ret, om Rettergang og Retspleie, om vigtige Tildragelser i Fortid og Nutid, kort om Alt, hvad der er vigtigt, lærerigt og interessant for Borgeren og Bonden at vide.
Odense Adresse-Contoirs Efterretninger, 1841-12-22
Folkeoplysningens Venner anmodes om at medvirke til det opgivne Øiemed, ved at meddele Bidrag til Bladet, forsynede med Navnes Underskrift, hvilke ville modtages med Taknemlighed, hvorimod anonyme Bidrag ikke optages. Bladet udkommer eengang ugentlig og Prisen er foreløbig bestemt til 4 s. pr. Nummer, men vil blive nedsat til 3 a 2 s., saasnart Abonnenternes Antal tillader det. Et Prøvenummer ligger til Eftersyn paa Bogladen.
Odense Adresse-Contoirs Efterretninger, 1841-12-22
300 Rbd. Sedler, Umyndiges Midler, kan strax erholdes til Laans mod lovbefalet Sikkerhed. Faaborg Kjøbstads Overformynderie den 11 Decbr. 1811. C. H. Sander. C. Christensen. Ne an Jndbydelse. til at deeltage i Sparekassen. oprettet for Langeland med dets Kjøbstad, Berne Stryn, Thorseng og Thorøe. Den Fjernhed og de Vanskeligheder, som Afbenyttelsen af Sparekassen og især Laanekassen i Odense frembyde for sine Jndvaanere, have tilskyndet Undertegnede til at bevirke i denne Kreds det Gode, som Spare- og Laanekasser efter Anerkjendelse frembringe.
Odense Adresse-Contoirs Efterretninger, 1841-12-22
Da Sparekassen allernaadigst er tilstaaet adskillige Forrettigheder, er der nu Jntet til Hinder for, at den kan træde i Virksomhed med næste Aars Begyndelse, hvorfor vi indbyde forannævnte Beboere til at afbenytte, den, idet vi give Forsikkringen om ubrødelig Taushed, strengeste Sparsomhed, Uegennyttighed og Orden i Kassens Anliggender. At Sparekassen maa finde mange Deeltagere, er vort Ønske, for at den dermed i Forbindelse staaende Laane kasse snarest muligt kan begynde at virke og stifte den attraaede Nytte. Love.
Odense Adresse-Contoirs Efterretninger, 1841-12-22
Sparekassen i Rudkjøbing. gieldende fra 1 Jan. 1812.
Odense Adresse-Contoirs Efterretninger, 1841-12-22
Stiftelsesdagen er Hs. Kongl. Høihed Kronprindsens Formæling den 10 Juni 1841. Kassen kan afbenyttes af Jndvaanerne paa Langeland, Thorseng, Thorøe og Strynde. Jndskud modtages af Directionen den første og tredie Torsdag i hver Maaned om Eftermiddagen fra Kl. 1 til 3. Bliver en saadan Dag en Helligdag, skeer Forretningerne den foregaaende Sognedag. Skiftemidler modtages ikke, ligesaalidet som Overformynderiemidlerover 100 Rbd. Renter af de paa et Navn eller Conto indskudte enkelte eller tilsammenlagte Summer indtil 300 Rbd. incl. med oplagte Renter, tilgodeberegnes Jnteressenterne med 3 pCt. aarlig, fra den første 11te i Maaneden efter at Jndskuddet er skeet, eller fra Jndskudsdagen selv, naar denne er den 11te i Maaneden; men overstiger en Sparekasse-Conto eller en Jnteressents Capital 300 Rbd., svares vel Rente og Rentes Rente fra sidste 11te Juni eller 11te December med 3 pCt. aarlig; hvorimod alle Renter bortfalde for det løbende Halvaar, naar Jnteressenten ønsker sin Capital med oplagte Renter, udbetalt til andre Tider end 11te Juni eller 11te Decbr. Jndskud indtil 100 Rbd. med sammes Renter, udtælles efter 2 Maaneders Opsigelse, men større Summer udbetales ikke førend efter 1/2 Aars forudgaaende Opsigelse fra Eierens Side; dog vil det være Bestyrelsen behageligt, saavidt mueligt at rette sig efter Jnteressenternes Ønske, og naar det kun er muligt, gjøre Udtællinger efter en kortere Tidsfrist, men den vover ikke at overtage nogen Forpligtelse i denne Henseende. Jndskud med 6 Maaneders Opsigelse, anvendes saavidt muligt til Prioritets Udlaan. Skulle det ansees fornødent, at samtlige i Sparekassen indestaaende Capitaler med Renter, eller en Deel deraf opsiges til Udbetaling, da skeer denne Opsigelse med 3 Maaneders Varsel, ved Jndkaldelse i Stiftsaviserne, hvilken Jndkaldelse ansees ligesaa gyldig som speciel skriftlig Opsigelse og Forkyndelse paa sædvanlig Maade. Efter bemeldte 3 Maaneders Forløb, bære de i Kassen indestaaende Summer ingen videre Renter.
Odense Adresse-Contoirs Efterretninger, 1841-12-22
Da Sparekassen forfeiler een af sine Grundbestemmelser, naar Renterne ikke lægges til Capitalerne, saa vil fra 11te Juni 1842 ingen Renter blive udbetalte, naar Capitalen ikke udbetales; dog undtages enkelte Tilfælde, til Ex. naar gamle Folk have indskudt en Sum til Fordeel for Børn, Børnebørn eller andre, men deraf forbeholdt sig de til Underholdning behøvende Renter.
Odense Adresse-Contoirs Efterretninger, 1841-12-22
Jfølge Kongelig Bevilling af 14 Septbr. 1841 modtages Sparekassens Midler i den Kongelige Kasse og forrentes saaledes: de første 10,000 Rbd. med 4 pCt., næste 10,000 Rbd. med 3 1/2 pCt., og det Mere som maatte indkomme med 3 pCt. aarlig. Beholder Kassen noget Rente-Overskud, efterat Administrations-Omkostningerne ere afholdte, da anvendes dette efter Administrationens Skjøn, enten til et Reservefond, hvoraf indtræffende Tab kunne afholdes eller til Fordeel for Laanekassen, eller til velgjørende Anvendelse for Langelands og de 3de Øers - Stryn, Thorseng og Thorøe - Beboere.
Odense Adresse-Contoirs Efterretninger, 1841-12-22
Enhver Jnteressent erholder som Beviis for sin Fordring paa Kassen en Contrabog, forsynet med Navn og Nummer, som gives den Conto i Kassens Hovedbog, hvor Jndskuddet beregnes til Jndtægt. J denne Contrabog indheftes et trykt Exemplar af disse Love. Renterne kan, om det ønskes, efterhaanden blive indførte i Contrabogen. Denne Bog skal ansees som det eneste Beviis hvorpaa Jnteressenten kan gjøre sin Fordring gjeldende mod Sparekassen, og skulde den bortkomme, da anvendes Bestemmelserne i Placaterne af 24 April 1827 og 16 September 1828. Naar et Jndskud er tilbagebetalt, qvitteres Bogen af Jhændehaveren og tilbageleveres Kassen. Contrabøgerne betales strax med 16 s. pr. Stykke, dog fritages for denne Udgift alle Jndskud, enkelte eller tilsammenlagte, som ikke overstige 10 Rbd., for hvilke Sparekassen udreder Bekostningen.
Odense Adresse-Contoirs Efterretninger, 1841-12-22
Regulativ. som bliver at følge ved den med Sparekassen i Rudkjøbing forenede Laanekasse.
Odense Adresse-Contoirs Efterretninger, 1841-12-22
Enhver fuldmyndig Beboer af Langeland, samt Derne Stryn, Thorseng og Thorve, saaog Enker med SoLavværger, som kan stille Sikkerhed efter 3die 8, har Adgang til Laanekassen. Laanesummerne blive i Almindelighed fra 10 til 100 Rbd., dog kunne Summer indtil 500 Rbd. udlaanes, naar Beholdningen i Kassen tillader det. Laanetageren sikkrer Laanekassen ved Obligation, som kan udstædes paa ustemplet Papir, for Summer, indtil 100 Rbd. og for en løbende Tid af 6 Maaneder, hvilken Fritagelse ikke strækker sig til Transporter, ifølge Kongelig Bevilling af 10 November 1841, samt ved god Selvskyldner-Caution af Mænd, der ere boende paa Langeland, eller ogsaa ved haandfaaet Pant, bestaaende enten i Kongelige og Bank-Obligationer, eller i handelige Sager, der ei kunne bedærves og ikke optage megen Plads. Laanetiden kan bestemmes fra 1 til 6 Maaneder, men maa ikke overskride sidstnævnte Tidsrum. Fornyelser af Obligationer tilstædes ikke. Som Rente af Laanet betaler Laanetageren strax ved Modtagelsen 4 pCt. pro anno. Den Debitor eller Cautionist, der ei til rette Tid opfylder sine Forpligtelser mod Laanekassen, kan ikke i Fremtiden vente at antages i en af de ommeldte Egenskaber. Laan bevilges eller nægtes af samtlige tilstedeværende Directeur-Medlemmer, som blot tegner: tilstaaet, eller afslaaet, paa Bogholderens Erklæring: om der med Hensyn til Kassens Tilstand, Debitors eller Cautionistens tidligere Forhold eller andre Omstændigheder gives Noget eller Jntet at erindre ved det forlangte Laan, hvorved dog bemærkes: at alle 7 Directeurers Samtykke udfordres til Laan fra 100 til 500 Rbd. Udebliver de udlaante Summer over Obligationernes Forfaldstid, da foranlediger Bogholderen strax, at Debitor eller Cautionist indkaldes for Forligelsescommissionen, eller at Pantet, hvor saadant haves, realiseres. Omkostningerne derved, som ei paa anden Maade kunne erholdes, føres Kassen til Udgift.
Odense Adresse-Contoirs Efterretninger, 1841-12-22
Bogholderen meddeler den i 7de § ommeldte Erklæring, udtæller de Summer, som tilstaaes udlaante, modtager samt opbevarer Obligationerne og Pantet, holder Bog over Debitorerne, de udlaante, udestaaende eller gjenbetalte Summer eller Renter, Alt i Forbindelse med de tilstedeværende Directeurer, samt aflægger han derfor Regnskab engang aarlig, imod en Erstatning, som nærmere bestemmes af Directionen. Protocollen og Obligationerne forevises Directionen, naar det forlanges.
Odense Adresse-Contoirs Efterretninger, 1841-12-22
Directionen for Spare- og Laanekassen i Rudkjøbing, den 6 December 1811. R. Hansen. Cassel. P. Bay. Winther. Baggesen. Baadsgaard. Pilegaard.
Odense Adresse-Contoirs Efterretninger, 1841-12-22
Denne Fyens Stiftsavis redigeres af Carl Bagger.
Odense Adresse-Contoirs Efterretninger, 1841-12-23
No 236. Stifts 70 Aargang. Fyens privilegerede. Kongelig ene samt Avertissementstidende. Adresse- og politiske Avis. overalt i de danske Stater. Forsendes med Brevposten af Søren Hempel, Cancellieraad Trykkes og udgives i Odense 23 December 1841. Torsdagen.
Odense Adresse-Contoirs Efterretninger, 1841-12-23
Jndhold. Politisk Oversigt: Frankerig, Spanien. Nederlandene. Jtalien. Rusland. Nordamerikanske
Odense Adresse-Contoirs Efterretninger, 1841-12-23
Fristater. - Fædrelandet. Offentlige Foranstaltninger. Videnskabelighed. Tildragelser. Blandinger.
Odense Adresse-Contoirs Efterretninger, 1841-12-23
Politisk Oversigt. Frankerig. Den 15 ds. har Generalfiskalen Hr. Hebert taget til Gjenmæle mod de Advocater, der have talt til Forsvar for de i den Quenissetske Sag anklagede Jndivider; han vedblev paa det Heftigste at paastaae, at Redakteuren Dupoty maatte betragtes som En af de Medskyldige. Kan Ministeriet faae Pairskammeret til at gaae ind paa denne Anskuelse om Dupotys Strafskyld, vil det upaatvivlelig bibringe Pressen et stærkt Stød, men hvis Pairskammeret paa den anden Side opmander sig til at gjennemtrænges af Følelsen om sin uafhængige Stilling og constitutionelle Værdighed, saa erholder Ministeriet et Slag, som det neppe vil overleve. - Der meldes fra Strassburg, at En af de høieste Statsembedsmænd har i Løbet af den sidste Uge meddeelt et af de største Handelshuse den vigtige Efterretning, at Regjeringen har alvorligt til Hensigt, at indlede Underhandlinger med Tydskland angaaende nogle Modificationer i den gjensidige Toldtaris. Saaledes skulde Tydskland slaae Noget af i Jndførselstolden for franske Vine, og Frankerig til Gjengjeld nedsætte Jndførselstolden for Slagteqvæg.
Odense Adresse-Contoirs Efterretninger, 1841-12-23
Spanien. Ved Decret af 30 Novbr. er de baskiske Provindsers Beleiringsstand hævet, Militaircommissionerne opløste og Jnddrivelsen af de resterende Summer af den paalagte Krigscontribution hævet. Et Decret af 6 Decbr. erklærer hele den kongelige Garde, med Undtagelse af Hellebardererne, for opløst. Denne Forholdsregel, hedder det i Decretet, foretages for saavidt muligt at indføre Eensformighed i alle Armeekorpser. Den ydre Vagt i det kongelige Pallads skal for Fremtiden, besørges af samtlige Garnisonens Regimenter efter Tour.
Odense Adresse-Contoirs Efterretninger, 1841-12-23
J Omegnen af Madrid husere talrige Røverbander, der endog for nylig ganske tæt udenfor Staden have udplyndret den franske Post.
Odense Adresse-Contoirs Efterretninger, 1841-12-23
Nederlandene. Jfølge den vedholdende Regn og Vestenvind er en Deel af Amsterdam sat under Vand, saa at Man maa seile i Baade. Fra Omegnen lyde Efterretningerne ligesaa bedrøveligt: Markerne ligne en Sødet Samme skrives ogsaa fra Nymwegen.
Odense Adresse-Contoirs Efterretninger, 1841-12-23
Jtalien. Fra Rom meldes, at Man i Nærheden, af Chiusi har fundet en Grav, i hvis Jndre Man opdagede 3 Sarkophager af græsk Marmor, stærkt forgyldte og heelt overmalede. De hidtil fundne etruriske Sarkophager have alle været af Leer eller Alabast.
Odense Adresse-Contoirs Efterretninger, 1841-12-23
Rusland. Den imellem Narva og Jamburg tabte tydske Brevpostsæk er endnu ikke fundet.
Odense Adresse-Contoirs Efterretninger, 1841-12-23
Paa Keiserens Befaling er der nu indenfor Smolenskes Mure opreist en Søile af støbt Jern til Minde om Hovedslaget den 3 August 1812. Paa Monumentet angives de Franskes Tab i Slaget til 1 dræbt og 3 saarede Generaler samt henved 20,000 Krigere; Russernes til 1 saaret og 2dræbte Generaler samt 9600 Krigere.
Odense Adresse-Contoirs Efterretninger, 1841-12-23
Nordamerikanske Fristater. J Nypork var paa eengang det Rygte udspredt, at den forrige Præsident, Harrison, ikke var død en naturlig Død, men af Gift Dette Rygte modsiges nu paa det Bestemteste af den Committee, der besørgede Harrisons Liigbegængelse.
Odense Adresse-Contoirs Efterretninger, 1841-12-23
Fædrelandet.
Odense Adresse-Contoirs Efterretninger, 1841-12-23
Offentlige Foranstaltninger. Hs. Maj. Kongen har under 8de resolveret, at den Jndskrænkning, der uagtet Resolution af 16 Juli d. A. endnu finder Sted, med Hensyn til Handlendes Berettigelse til at opkjøbe Varer paa Kjøbenhavns Torve, maa bortfalde forsaavidt fersk Fisk angaaer.
Odense Adresse-Contoirs Efterretninger, 1841-12-23
J Henhold til Plakat 15 Mai d. A. 8 i bekjendtgjør Cancelliet under 16 ds., at Kjøbstædernes almindelige Brandforsikkrings rentebærende Fond har opnaaet en Størrelse af 500,000 Rbd. og at som Følge heraf det ved Plakat af 23 April 1834 § 1 til 10 s. for hvert 100 Rbd. Forsikkringssum nedsatte aarlige Contingent af de i fornævnte Brandforsikkring assurerede Bygninger, fra næstkommende 1 April 1842 vil ophøre for de Bygninger, som have havt deres fulde daværende Assurance førend den 1 Octbr. 1834, hvorhos der iøvrigt med Hensyn til alle yngre Assurancer og Assuranceforhøielser, saa og med Hensyn til de Bygninger, der have nogen Mangel, paa Grund af hvilke de, ifølge Anordningen af 6 April 1832 88 8 og 12, ere forhøiet Contingent undergivne, bliver at forholde efter ovennævnte Plakat af 5 Mai d. A.
Odense Adresse-Contoirs Efterretninger, 1841-12-23
Under 21d. har det behaget Hs. Maj. Kongen, at meddele Capitain og Batterichef i det kongelige Artillericorps Anton Frederik v. Tscherning. R. af D., efter Ansøgning, Afsked i Naade af Krigstjenesten, paa de i de allerhøieste Resolutioner af 6 og 9 f. M. fastsatte Vilkaar, nemlig med Behold af hans havende Gage, Cantonnementstillæg og Qvarteerpenge i Pension.
Odense Adresse-Contoirs Efterretninger, 1841-12-23
Jfølge "Dagen" incamineredes i Mandags den seneste mod Hr. Orla Lehmann anlagte Sag angaaende hans Opfordring til at stifte en Forening til Værn for den haardtbetrængte Presse. Hr. Lehmann mødte personligen og tilførte Protokollen, at da han havde faaet Leilighed til i Retten at gjøre sig bekjendt med Actors Jndlæg, og dette allerede tilstrækkeligen var besvaret ved hvad han i det under Sagen optagne CriminelkammerForhør havde anført, saa exiperede han og paastod sig frifunden for Justitiens ubeføiede Tiltale og Actionens Omkostninger paalagte det Offentlige. Med denne Protokollation blev Sagen optagen til Doms. Hof= og Stadsretten har nylig paadømt en Sag, anlagt imod Ellen Svendsen Steenberg og et for ulovlig Handel medtiltalt Fruentimmer; den nævnte Tiltalte idømtes 4 Dages simpelt Fængsel, paa sædvanlig Fangekost, for overbeviist bedrageligt Forhold med et af hende solgt Par Underbeenklæder, der dog kun vare vurderede til 8 s. og som Tiltalte havde solgt, ene fordi hun og Barn Jntet havde at spise. Den Medtiltalte idømtes 1 Rbd. Mulkt til Kjøbenhavns Politikasse.
Odense Adresse-Contoirs Efterretninger, 1841-12-23
Hof- og Stadsretten har afsagt en Kjendelse, hvoraf det fremgaaer, at denne Ret antager, at en Politimester kan, naar han som saadan er uartig, herfor drages til Ansvar for Domstolene. Sagen var anlagt af Docent i Botanikken B. Kamphøvener og Prokurator Kamphøvener i Kjøge contra Dr. jur og Birkedommer, Normann, for formeentlige reelle og verbale Jnjurier, som skulle være udøvede, da en af Klagerne paa Jndklagedes Contoir i et Anliggende angaaende dennes Embedsstilling, havde henvendt sig til ham. Jndklagede paastod Sagen afviist, fordi han, forsaavidt der førtes Anke over ham, havde handlet som Øvrighedsperson og at det derfor maatte være Klagernes Sag, naar de fandt sig befriede til at anke over, at han havde overskredet sin Competence, at henvende sig til vedkommende Overøvrighed, men Ret ren eragtede, at den af Jndklagede nedlagte Afviis nings=Paastand ikke kunde tages til Følge. Høiesteret har stadfæstet Overrettens Dom, ifølge hvilken Jørgen Jensen Hendriksen, for at have ombragt et af ham besvangret Fruentimmer, bør bøde Liv for Liv. Videnskabelighed. Efterat der i "Folkebladet er blevet berigtiget nogle Trykfeil, der have indsneget sig i Folkekalenderen for 1842, hedder det fremdeles: "Ligeledes er i en Deel Exemplarer ved en Feil, S. 2, udeladt det i Rækken Sjette af det kongelige Geheime-Statsraads Medlemmer, nemlig: Hs. Exc. Hr. Paul Christian v. Stemann, Geheime-Stats- og Justitsminister, Præsident, i det danske Cancellie. – Dette bekjendtgjøres herved af Folkekalenderens Redaktør, efter Ønske og fornøden Meddelelse fra Hr. Prof. Ursin, som har besørget Kalenderens astronomiske Deel samt Tavlen over Kongehuset og Statsraadet.
Odense Adresse-Contoirs Efterretninger, 1841-12-23
Fra Kiel meldes, at istedetfor den til Leipzig afgaaede Prof. Günther er Dr. Langenbeck, Professor i Medicinen i Göttingen, kaldet til Kiels Universitet som ordentlig Professor i Chirurgien og Directeur for Frederikshospitalet i Kiel, og tillige, at han har modtaget denne Kaldelse.
Odense Adresse-Contoirs Efterretninger, 1841-12-23
Tildragelser. J Løverdags Aftes Kl. henimod 7 udbrød Jldløs i Kjøbenhavn i en gammel Bindingsværks Bygning i Pilestrædet. Jlden var i og for sig meget farlig, da Nabobygningerne heller ikke vare grundmurede og den ene af disse endog forsynet med en Brædegavl. Ved tililende Hjelp lykkedes det imidlertid ikke alene at redde Nabohusene, men ogsaa at forhindre at Jlden fortærede mere end Taget og den øverste Etage.
Odense Adresse-Contoirs Efterretninger, 1841-12-23
Fra Fredericia meldes under 15 ds., at en beklagelig Søulykke har tildraget sig der, idet Skipper C.N. Brandi, førende Jagten Ulrikke Augusta, drægtig 11 Læster, paa Reisen fra Flensborg til Frederikshavn, i Mandags (13de) Aftes imellem Kl. 5 og 6, havde med en Matros og en Dreng begivet sig i en liden Pram, der kantrede og begrov dem alle i Bølgerne. Prammen, 3de Aarer og Skipperens Hat ere fundne og Jagten af Lodserne bragt i Havnen og overgiven til Øvrigheden. Det maa beklages, at Skipperen, der vilde til Byen for at Ni klarere sin Stremtold, havde begivet sig ud i en saa ringe Pram, eftersom der havdes en stor Jolle ombord. Drengen havde ogsaa bedet Skipperen om at tage den større Jolle, men denne vægrede sig herved, hvorpaa Drengen, forudseende deres fælleds Skjæbne, sagde Farvel til den ene Matros, som blev tilbage paa Jagten, med Tilføiende, at han aldrig vilde faae ham at see meere!
Odense Adresse-Contoirs Efterretninger, 1841-12-23
Blandinger. Jgjennem flere Rummere af Kbhposten læses en interessant Fremstilling af "Tronfølgervalget i Sverrig efter Kronprinds Carl Augusts Død."
Odense Adresse-Contoirs Efterretninger, 1841-12-23
Under Overskrift: "Et Par Ord om den langelandske Geistligheds Optræden imod Religionsfrihed, har en Borger i Fredericia, J. A. Hansen, i "Fædrelandet indrykket en Artikkel, der slutter saaledes: "Mag. Lindbergs Paastand, at Baptistpræsterne, ved at henvende sig til den danske Geistlighed i denne Sag, havde henvendt sig til de Urette, har altsaa, hvad den langelandske Geistlighed angaaer, fuldkomment bekræftet sig, og ogsaa her viser det sig at være sandt, hvad Grundtvig ved en anden Leilighed skrev: "at Geistligheden i det Hele kun har liden Medlidenhed med Smaafolks Samvittighed, eller Lyst til at opgive Herredømmet derover." Dog enhver oprigtig Ven af almindelig Religionsfrihed, kan smille af alle slige Forsøg paa at hindre dens Fremme, saalænge vi have en Konge, om hvem Commissarius udtalte i Roeskilde, at han har for vel opfattet Betydningen af det store Kald, hvortil han er kaldet, til at kunne troe sig bestemt til at føre dem, til hvis Hoved og Styrer han af Kongernes Konge er sat, som villieløse, blinde Redskaber hen til et Maal, han sætter for dem, uden at dette optages i deres egen Bevidsthed, i deres egen Villie, - en Konge, der erkjender, at Meninger, som ere stridende mod en oplyst og fornuftig Christendom, kun skulle modarbeides med aandelige Vaaben; at de vrange Begreber, som en Sect udbreder, bør modarbeides og berigtiges af Geistligheden ved sand evangelisk Christendoms Foredrag i Skolerne, fra Prædikestolene, i religiøse Forsamlinger og ved Bibellæsning."
Odense Adresse-Contoirs Efterretninger, 1841-12-23
Angaaende Dommen i den Tscherningske Sag hedder det i samme Blad: "Til almindelig Forhauselse er Capitain Tscherning i Følge kongelig Resolution tilkjendt 8 Dages Arrest paa Hovedvagten. Hvilken Straf, hans Modstandere, Artillericorpset eller Hovedmændene for dette i denne Sag, ville komme til at lide, er endnu ikke bekjendt, men at den offentlige Mening i det første Aar ikke vil glemme dem deres Ringeagt for Discussionens Frihed, deres Mangel paa kammeratlig Forhold eller den rette esprit de corps og totale Tilsidesættelse af alle vedtagne Former, derom ere vi fuldkomment overbeviste."
Odense Adresse-Contoirs Efterretninger, 1841-12-23
I Kjøbenhavns Adresseavis læses en Opfordring til at stifte et Maadeholdselskab i Hovedstaden med Filialafdelinger i Provindserne.